stanford-oval/wikipedia huggingface dataset:
Marin Pongračić

Marin Pongračić Borussia Dortmundin pelaajana marraskuussa 2021.
Marin Pongračić (s. 11. syyskuuta 1997 Landshut, Saksa) on kroatialainen jalkapalloilija, pelipaikaltaan keskuspuolustaja. Hän on pituudeltaan 193-senttimetrinen. Hän edustaa Italian Serie A:ssa pelaavaa Lecceä. Hän on pelannut Kroatian A-maajoukkueessa vuodesta 2020.
Pongračić syntyi ja aloitti jalkapallouransa Saksan Baijerissa. Hän pelasi kaudella 2016–2017 ensimmäiset aikuisten liigaottelunsa 1860 Münchenin joukkueessa, kuusi ottelua 2. Bundesliigassa ja yhden putoamiskarsintaottelun. Seuraavat 2,5 kautta hän edusti itävaltalaista Red Bull Salzburgia ja pelasi Itävallan Bundesliigassa 35 ottelua, Eurooppa-liigassa yhdeksän ottelua ja Mestarien liigassa yhden ottelun. Red Bull Salzburg voitti tuona aikana liigamestaruuden vuosina 2018, 2019 ja 2020 sekä Itävallan cupin vuosina 2019 ja 2020.
Pongračić siirtyi tammikuussa 2020 saksalaisseura Wolfsburgiin. Hän pelasi 1,5 kauden aikana 21 bundesliigaottelua, joissa hän teki kaksi maalia, ja yhden Eurooppa-liigan ottelun. Kaudella 2021–2022 hän pelasi lainalla Borussia Dortmundin joukkueessa 17 bundesliigaottelua ja viisi Mestarien liigan ottelua. Kaudella 2022–2023 hän oli lainalla italialaisseura Leccessä ja pelasi yhdeksän Serie A -ottelua. Nilkkaleikkaus piti hänet tammikuusta alkaen poissa kentiltä. Kesällä 2023 Lecce lunasti hänet omistukseensa. Kaudella 2023–2024 Pongračić pelasi 36 Serie A -ottelua ja ne kaikki avauskokoonpanossa. Hän oli poissa vain kahdesta liigaottelusta varoitustilin täyttymisen aiheuttamien pelikieltojen vuoksi.
Pongračić pelasi kolme ottelua Kroatian alle 21-vuotiaiden maajoukkueessa. Hän pelasi Kroatian A-maajoukkueessa ensimmäisen kerran marraskuussa 2021 ystävyysottelussa Turkkia ja Kansojen liigan ottelussa Ruotsia vastaan. Vuonna 2022 hän pelasi kolme maaottelua. Hän pelasi kuudennen A-maaottelunsa maaliskuussa 2024 ja seitsemännen kesäkuussa 2024.
Michael Hartfield

| Michael Hartfield |
| --- | --- |
 Michael Hartfield vuonna 2017.
Henkilötiedot
Syntynyt: 29. maaliskuuta 1990 (ikä 34) Manchester, Connecticut, Yhdysvallat
Yleisurheilija
Lempinimi:  Mike
Laji:  pituushyppy
Seura:  Ohio State Buckeyes
Ennätykset:  834 (Baie Mahault 2016)
Timanttiliiga
Kaudet:  2014–
Voitot:  1
 Tietolaatikko päivitetty 14. kesäkuuta 2016 
Aiheesta muualla
Timanttiliiga
Michael ”Mike” Hartfield (s. 29. maaliskuuta 1990 Manchester, Connecticut) on yhdysvaltalainen pituushyppääjä. Hän edustaa Ohion osavaltionyliopiston yleisurheilujoukkuetta.
Hartfield rikkoi vuonna 2013 Jesse Owensin nimissä olleen, 77 vuotta vanhan Ohion osavaltionyliopiston ennätyksen pituushypyssä. Tuolloin Hartfield hyppäsi 815 cm. Hartfield hyppäsi ennätyksensä 834 cm Baie Mahaultissa Guadeloupella toukokuussa 2016. Heinäkuussa 2015 hän voitti ensimmäistä kertaa urallaan Timanttiliiga-osakilpailun Pariisissa tuloksella 819 cm. Pekingin MM-kilpailuissa 2015 hän jäi loppukilpailussa ilman tulosta.
Hartfield on juossut 100 metriä parhaimmillaan aikaan 10,59.
Henkilökohtaiset ennätykset

Ulkoradoilla
Pituushyppy: 834 (Baie Mahault 2016)
100 metriä: 10,59 (Peking 2015)
Sisäradoilla
Pituushyppy: 798 (Columbus 2013)
Microsoft FrontPage

| Microsoft FrontPage |
| --- | --- |

Kehittäjä:  Microsoft
Kehityshistoria
Vakaa versio:  2003 (Windows)
Tiedot
Alusta:  Microsoft Windows
Microsoft FrontPage on Microsoftin julkaisema verkkosivujen toteutukseen tarkoitettu ohjelma, HTML-editori. FrontPage oli osa Microsoft Officea vuosina 1997–2006, joskaan ei tullut halvimpien pakettien mukana. Microsoft ei enää kehitä FrontPagea, vaan sen korvasivat joulukuussa 2006 julkaistut Microsoft Expression Web Designer ja Microsoft Office SharePoint Designer.
FrontPage-ohjelman tekemä HTML-koodi on enimmäkseen Internet Explorer -selaimen kanssa yhteensopivaa, joten muilla www-selaimilla FrontPagella tehdyt sivut eivät välttämättä toimi normaalisti.[lähde? ]
Microsoft Office
Access · Entourage · Excel · FrontPage · InfoPath · MapPoint · OneNote · Outlook · PowerPoint · Project · Publisher · Teams · Visio · Word
Marin Cureau de la Chambre

|  |
| --- | --- |
 Marin Cureau de la Chambre
Henkilötiedot
Syntynyt: 1594
Kuollut: 1669 (74–75 vuotta)
La lumiere, 1662
Marin Cureau de la Chambre (1594 Saint-Jean-d'Assé, Ranska – 29. joulukuuta 1669 Pariisi, Ranska) oli ranskalainen lääkäri ja filosofi. Saint-Jean-d'Assén lapsuudesta ja koulunkäynnistä ei ole tietoa. Hän toimi nuoruudessaan lääkärinä Le Mansissa. Vuonna 1630 hän muutti Pariisiin ja tutustui siellä Pierre Séguieriin, jonka lääkäri hänestä tuli. Myöhemmin hän oli Ludvig XIV:n hovilääkäri eli médecin ordinaire. Kuningas oli hyvin ihastunut Cureau de la Chambren kykyihin arvioida ihmisen luonnetta tämän ulkonäön perusteella.
Cureau de la Chambre tunnetaan fysiognomiaa koskevasta työstään. Vuosina 1640–1662 hän julkaisi ihmisen luonteesta ja "intohimoista" viisiosaisen tutkimuksen Caractères des passions. Hän kirjoitti paljon muistakin aiheista, kuten kädestä ennustamisesta, ruoansulatuksesta, eläinten järkeilystä, okkultismista ja optiikasta. Optiikan alalla hän tutki valoa ja väriä, valon taittumista sekä pää- ja välivärien mahdollisuutta. Hän kirjoitti kirjoja myös filosofiasta ja julkaisi käännöksen Aristoteleen teoksesta Physica.
Cureau de la Chambresta tuli vuonna 1634 Ranskan akatemian jäsen, ja vuonna 1666 hänestä tuli Ranskan tiedeakatemian perustajajäsen. Hänen poikansa oli pappi Pierre Cureau de la Chambre (1640–1693). Vuonna 1991 astronomi Eric Walter Elst nimesi Marin Cureau de la Chambren mukaan asteroidin 7126 Cureau.
Microsoft Lumia 535

| Microsoft Lumia 535 |
| --- | --- |
 Microsoft Lumia 535
Valmistaja:  Microsoft Mobile
Julkaistu:  marraskuu 2014
Näytön kuvatarkkuus:  960 × 540 pikseliä
Suoritin:  1,2 GHz Snapdragon 200
Kamera:  5 MP, etukamera 5 MP
Käyttöjärjestelmä:  Windows Phone 8.1
Infobox OKNimi-testi OK: 
Microsoft Lumia 535 on Microsoft Mobilen valmistama älypuhelin. Se oli ensimmäinen Microsoftin julkistama Lumia-puhelin, jossa oli luovuttu Nokia-brändistä. Puhelimessa on Windows Phone 8.1 -käyttöjärjestelmä, ja siinä oli lisäksi valmiina Lumia Denim -päivitys. Puhelin julkaistiin 11. marraskuuta 2014, ja sen veroton suositushinta oli valmistajan mukaan 110 euroa. Lumia 535:ssä on viiden megapikselin etu- ja takakamerat.
Mauno Kannari

Mauno Ilmari Kannari (19. elokuuta 1922 Kiikka – 12. heinäkuuta 2008 Helsinki) oli suomalainen insinööri ja tutkimuskeskuksen johtaja, joka sai teollisuusneuvoksen arvonimen.
Kannarin vanhemmat olivat kansakoulunopettaja, talousneuvos Taavi Kannari ja Martta Sitari ja puoliso vuodesta 1949 terveyssisar Maija Halli. Ylioppilaaksi Kannari tuli 1941 Tyrvään yhteiskoulusta. Kannari palveli vapaaehtoisena SS-sotilaana Saksan sotavoimissa 1941–1943 ja toimi suomalaisten SS-veteraanien Veljesapu-Perinneyhdistyksen puheenjohtajana 1970-luvulla. Diplomi-insinööriksi hän valmistui 1951 Teknillisen korkeakoulun koneenrakennusosastolta. Toimittuaan ensin Metalliteos-yhtiössä ja Järvenpään Invalidien ammattihuoltolaitoksen rehtorina hän tuli 1954 osuusteurastamojen palvelukseen Tuottajain Lihakeskuskunnan ja osuusteurastamojen perustaman tutkimuslaitoksen teknisen osaston johtajaksi.
Tuottajain Lihakeskuskunnan apulaisjohtajana ja teknisenä johtajana Kannari toimi 1956–1960. Kun osuusteurastamoiden tutkimuslaitos yhdistettiin 1961 Lihateollisuusopiston ja Tuottajain Lihakeskuskunnan teknillisen osaston kanssa Lihateolliseksi tutkimuskeskukseksi, Kannarista tuli sen toiminnanjohtaja. Tutkimuskeskuksessa harjoitettiin sekä lihan että sen käsittelyn ja tuotannon tutkimusta, tarjottiin koulutusta ja neuvontaa sekä tuettiin tuotekehitystä, vaikka varsinainen tuotekehityspäällikkö sinne palkattiinkin vasta 1979. Kannari, joka sai teollisuusneuvoksen arvonimen 1984, johti tutkimuskeskusta aina vuoteen 1985 asti eli yli kaksikymmentä vuotta. Sotilasarvoltaan Kannari oli reservin luutnantti (1951).
Microsoft Kin

| Microsoft Kin |
| --- | --- |

 Kin Two
Valmistaja:  Sharp
Julkaistu:  2010
Käyttöverkot:  3G
Näyttö:  TFT kapasitiivinen kosketusnäyttö Kin One 2.6"  Kin Two 3.4"
Näytön kuvatarkkuus:  Kin One 320 × 240 Kin Two 480 × 320
Suoritin:  ARM
Kamera:  Kin One 5 MPix Kin Two 8 MPix
Valmiusaika:  200–230
Käyttöjärjestelmä:  Kin OS (Windows CE)
Tiedonsiirto:  802.11b/g
Liitännät:  Bluetooth, USB
Muuta:  GPS-vastaanotin
Infobox OKNimi-testi OK: 
Microsoft Kin oli ohjelmistoyhtiö Microsoftin myyntiin tuoma matkapuhelinmallisto. Laitteiden valmistuksesta vastasi japanilainen elektroniikkavalmistaja Sharp. Kokoonpanon se teetti alihankintana Elcoteqin Pekingin tehtaalla. Kin oli myynnissä Yhdysvalloissa vuoden 2010 huhtikuusta heinäkuuhun, jonka jälkeen mallisto lakkautettiin. Euroopan markkinoilla sitä ei myyty lainkaan.
Microsoft oli käyttänyt vuosien aikana kehitystyöhön miljardi dollaria, mutta jo kuuden viikon kuluttua myyntiin tulosta ilmoitettiin malliston lopettamisesta. Juuri ennen lopettamisilmoitusta puhelinta oli myyty puoleen hintaan. Arviot myytyjen puhelimien määrästä vaihtelivat 500–10 000 kappaleen välillä. Tätä voidaan pitää näiden lukujen valossa yhtiöltä täydellisenä epäonnistumisena. Kin tähtäsi älypuhelinmarkkinoille mutta siitä puuttuivat kokonaan ominaisuudet joita kuluttajat olettavat niissä olevan kuten esimerkiksi kartta-/navigointiohjelmisto, YouTube-, sää- ja pelisovellukset. Koska Kin perustui Microsoftin Windows CE-käyttöjärjestelmälle, sillä ei voinut katsella Flash-tekniikkaa hyödyntäviä videoita. Laitteen GPS-vastaanotin lisäsi ainoastaan paikkatiedon sillä otettuihin valokuviin, eikä sitä voinut hyödyntää muuten. Kuvia ei tallennettu laitteen muistiin vaan jokainen kuva ladattiin erityiselle Kin Studio -palvelimelle. Laitteelle saatava sovellusvalikoima oli olematon. Laitteessa ei ollut paikkaa muistikortille.
Mercedes de Acosta

| Mercedes de Acosta |
| --- | --- |
 Mercedes de Acosta
Henkilötiedot
Syntynyt: 1. maaliskuuta 1893 New York, Yhdysvallat
Kuollut: 9. toukokuuta 1966 (73 vuotta) New York, Yhdysvallat
Kansalaisuus:  yhdysvaltalainen
Ammatti:  runoilija, näytelmäkirjailija ja muotisuunnittelija
Aiheesta muualla
Löydä lisää kirjailijoitaKirjallisuuden teemasivulta
Mercedes de Acosta (1. maaliskuuta 1893 – 9. toukokuuta 1968) oli yhdysvaltalainen kuubalaissyntyinen runoilija, näytelmäkirjailija ja muotisuunnittelija. Hänet kuitenkin tunnetaan parhaiten rakkaussuhteistaan moniin Hollywoodin näyttelijättäriin, muun muassa Marlene Dietrichiin, Greta Garboon, Alla Nazimovaan, Eva Le Gallienneen, Isadora Duncaniin, Katharine Cornelliin, Ona Munsoniin, Adele Astaireen ja Tallulah Bankheadiin.
Aiheesta muualla

Biography of Mercedes de Acosta PoemHunter.com. Viitattu 22.9.2019. (englanniksi)
Ring, Trudy: Women Who Paved the Way: Mercedes De Acosta Advocate.  17.3.2017. Viitattu 22.9.2019. (englanniksi)
Mercedes de Acosta Residence NYC LGBT Historic Sites Project. Viitattu 22.9.2019. (englanniksi)
Matteo Rabottini

| Matteo Rabottini |
| --- | --- |
 Matteo Rabottini Italian ympäriajossa 2012.
Henkilötiedot
Syntynyt: 14. elokuuta 1987 (ikä 37)
Kansalaisuus:   Italia
Pyöräilijä
Laji:  maantie
Rooli:  ajaja
Ura
Amatöörijoukkue(et)
2009 2010:  ASD VC Aran Cogem BLS Aran - D Aangelo & Antenucci
Ammattilaisjoukkue(et)
2011–2014 2016−2022:  Farnese Vini / Neri Sottoli Meridiana Kamen Team
Suurimmat voitot
 Italian ympäriajo, mäkikirikilpailu 2012, etappi 
 Tiedot päivitetty: 6. tammikuuta 2024 
Matteo Rabottini (s. 14. elokuuta 1987 Pescara) on italialainen maantiepyöräilijä. Hän aloitti ammattilaisuransa 2011 Farnese Vini -tallissa, nimeltään sittemmin Neri Sottoli.
Rabottini voitti Italian ympäriajossa 2012 vuoristossa ajetun 15. etapin. Hän lähti Guillaume Bonnafondin kanssa irtiottoon etapin alkuvaiheessa ja voitti etapin, vaikka Joaquim Rodríguez tavoitti hänet noin 400 metriä ennen maalia. Hän siirtyi samalla mäkikirikilpailun johtoon, jonka hän lopulta myös voitti.
Rabottini jäi 7. elokuuta 2014 tehdyssä kilpailun ulkopuolisessa dopingtestissä kiinni EPO-hormonin käytöstä ja sai 21 kuukauden kilpailukiellon.
Vapauduttuaan kilpailukiellosta Rabottini edusti kroatialaista Meridiana Kamen Teamia vuosina 2016–2022.
Saavutuksia

Lähteet: Cyclingbase, Cycling Archives
Mel Judah

| Mel Judah |
| --- | --- |
 Judah WSOP-turnauksessa vuonna 2006.
Henkilötiedot
Kansalaisuus:   Australia
Pokerinpelaaja
WSOP-voitot:  2
WSOP-rahasijat:  34
WPT-voitot:  1
EPT-voitot:  0
Turnausansiot (USD):  3 010 740
Päivitetty:  11. syyskuuta 2007
Mel Judah (s. 8. lokakuuta 1947, Kalkutta, Intia) on australialainen pokeriammattilainen, joka on voittanut kaksi World Series of Poker (WSOP) -turnausta ja yhden World Poker Tour -turnauksen. Hänen lempinimensä on "The Silver Fox" (hopeakettu).
Judah oppi pokerin 14-vuotiaana katselemalla isäänsä pelaamassa ostopokeria. Judah syntyi Intiassa, mutta jonkin aikaa Australiassa asuttuaan muutti Lontooseen. Ennen pokeriuraansa hän työskenteli Vidal Sassoon -hiusmuotoilijana.
Judah on voittanut urallaan kaksi WSOP-ranneketta ja oli WSOP:n pääturnauksessa kolmas vuonna 1997, jolloin Stu Ungar voitti. Rahallisesti suurimman turnausvoittonsa (579 375 dollaria) Judah otti WPT:n toisella kaudella, jolloin hän oli ykkönen Legends of Poker -turnauksessa. Joulukuussa 2006 hän oli Sky Sportsin televisioiman Poker Million V -turnauksen finaalipöydän neljäs.
Syyskuussa 2007 Judahin pokeriuran turnausansiot ylittivät 3,0 miljoonaa dollaria
WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 1989 | $ 1,500 Seven-Card Stud | 130 800 |
| 1997 | $ 5,000 Seven-Card Stud | 176 000 |
Aiheesta muualla

Mel Judah The Hendon Mob Poker Databasessa (englanniksi)
Luonto (mytologia)

Luonto oli karjalaisten vanhan käsityksen mukaan ihmisen (tai ehkä muunkin persoonan omaavaksi koetun asian tai ilmiön) suojelushaltija. Tämän olennon nimestä on tullut sekä ympäristöä tarkoittava sana luonto että perustavanlaatuisia ihmisen tai eläimen henkisiä piirteitä tarkoittava sana luonne.
Luonto vastaa hieman kristinuskon suojelusenkeliä. Jokaisella ihmisellä on luonto, joka seuraa häntä suojellen ja tuoden onnea.  Voimakasluontoiset ihmiset eli ne, joilla on voimakas luontohaltija, menestyvät usein paremmin kuin heikkoluontoiset. Luonto esiintyy toisinaan ihmisen kaksoisolentona. Luonto voi kulkea ihmisen edellä ikään kuin ihmisen kuvajaisena. Tällä tavoin on selitetty etiäisiä.
Luonto saattaa olla suvun kantavanhempi, syntyinen, joka on peräisin vainajalasta. Aihetta tutkineen Martti Haavion mukaan tämä vainajala saattaisi olla veden alla. Sanoilla luonto ja synty on samankaltainen etymologia, luonto tarkoittaa luotua, synnytettyä.
Lapsi saa oman luontonsa vasta ensimmäisten hampaiden puhkeamisen tai nimenannon aikaan. Sitä ennen lasta erityisesti uhkaavat yliluonnolliset pahat voimat, kuten henkiolennot ja kateet. Äidin täytyy olla lapsen kanssa jatkuvasti, että pahat olennot eivät voisi vahingoittaa lasta. Vastasyntynyt on haavoittuvimmillaan, joten lapsi on täytynyt synnyttää salassa. Tämän vuoksi lapset on usein synnytetty saunassa[lähde? ].
Luonnon kutsunta

Jos ihmisellä on heikko luonto, hän voi loitsuin kutsua itselleen luontoa tai karaista ja voimistaa luontoaan. Luontoa kutsuttiin myös kateita, vihollisia ja sairauksia vastaan, ja antamaan lisää ruumiillisia, henkisiä tai yliluonnollisia kykyjä. Loitsuissa luontoa kutsutaan nousemaan lovesta ja syvästä paikasta, ilmeisesti vainajalasta. Luontoa kutsutaan usein myös haon eli uppopuun alta. Tämä kertoo Martti Haavion mukaan siitä, että lovi sijaitsee veden pohjan alapuolella samaan tapaan kuin saamelaisten Saivo-vainajala. Joskus taas luontoa kutsutaan nousemaan "haudan alta", joka sekin viittaa siihen, että luonto on vainajalasta. Erään tiedon mukaan luontoaan saattoi karaista siten, että kohotti juhlayönä järvestä hakoa ja kutsui loitsulla luontoaan. Luontoa puhuteltaessa hänet ilmaistaan usein haltijaksi ja synnyksi. Tässä synty merkitsee joko myyttistä syntyä, esi-isän sielua syntyistä tai molempia.
Esimerkkejä loitsuista:
»Nouse luontoni lovesta,
Syntyni syvästä maasta,

Ha'on alta haltijani

Vastuksia voittamah,

Katehia kaatamah,
Sotisia sortamahan...»
»Noin luonto lovesta nouskoon,
Haon alta haltiani,
Kuin nousee Jumalan ilma!»
»Nouse luontoni lovesta,
kiven alta kiilusilmä,

paaden alta paikka poski,

hongan alta haltijani,
pue päälle palava paita...»
Haltioituminen

Ihminen on sananmukaisesti haltioissaan, kun hänen haltijansa eli luontonsa hallitsee häntä. Haltioissaan oleva on esimerkiksi töissään tai tavoitteissaan kiihkeä tai fanaattinen. Tietäjät saattoivat tavoitella haltioitumisen tilaa yliluonnollisissa toimissaan, kuten sairauksien parantamisessa.
Haltijattomuus

Ihmisen haltija voi lähteä pitkäksi aikaa pois ihmisen luota. Tällöin ihminen on haltijaton eli onneton, sairas tai masentunut. Haltijaton on usein kalpea eli veretön, verevyytensä menettänyt. Haltija voi myös jäädä ihmisestä jälkeen, jos tämä siirtyy nopeasti ja pitkiä matkoja.
Tilasta käytetään myös nimitystä itsettä olo. Tällä viitataan itseen erityisenä olentona. Itsen rinnastuvuus luontoon on kuitenkin epävarmaa, vaikka ei mahdotonta.
Haltijan vaihtaminen

Jos onnekas ihminen kuolee, voi taitava loitsija saada hänen luontonsa itselleen loitsulla. Tällöin vanha luonto hylätään. Joskus väitetään jopa elävältä viedyn hänen haltijansa.
Kirjallisuutta

Siikala, Anna-Leena: Suomalainen šamanismi (1992)
Haavio, Martti: Suomalainen mytologia (1967)
Masamitsu Hidaka

Masamitsu Hidaka (jap. 日高政光s, 19. lokakuuta 1960 Fukuoka) on Pokémon-animesarjojen ohjaaja.
Valikoitu filmografia

Pokémon (1997–)
Mewtwon paluu (2000)
Linebarrels of Iron (2008)
Aiheesta muualla

Masamitsu Hidaka Internet Movie Databasessa. (englanniksi)
Markat Takas!

| Markat Takas!> Tiedot |
| --- | --- |
Toiminnassa:  2007–
Kotipaikka:   Suomi
Laulukieli:  suomi
Jäsenet:  Kike   Mäpi  
Levy-yhtiö:  Löyly-Viihde, 2008–2010   Suomihiphop Ry, 2011–2012  
Infobox OKNimi-testi OK: 
Markat Takas! on suomalainen rap-yhtye. Yhtye koostuu kahdesta rap-muusikosta, Mäpistä ja Kikestä. Kike tunnetaan erityisesti lahtelaisesta 5th Element hip hop-kollektiivista. Mäpi on puolestaan vaikuttanut A04 -nimisen hip hop -yhtyeen ympyröissä.
Historia

Yhtyeen nimeä kantava debyyttialbumi Markat Takas! julkaistiin 20. toukokuuta 2009. Markat Takas! julkaisi 16. joulukuuta 2010 internetissä ilmaisen kappaleen "Kotipolttost", joka ei kuitenkaan ole mukana millään heidän albumeistaan. Yhtyeen toinen, 2011 -niminen, studioalbumi ilmestyy vuoden 2011 keväällä. Albumilta julkaistiin "Suomiwrap" -niminen kappale 14. helmikuuta 2011. "Suomiwrap" toimii ns. katuträkkinäselvennä ennen virallista singlejulkaisua. Albumin ensimmäinen virallinen single "Titteleittä" julkaistaan 4. huhtikuuta 2011. Singlellä vierailee Entwine -yhtyeen keulahahmo Mika Tauriainen. Toisen albumin tuotannosta vastaa kokonaisuudessaan, ensimmäisen albumin tavoin MGI.
Diskografia > Albumit

Markat Takas! (2009)
2011 (2011)
Vuosien Varrelta (kokoelma, 2016)
Diskografia > Musiikkivideot

Titteleittä (mukana Mika Tauriainen, 2011)
Pönttö sekasin (2011)
Älä sano ei (2012)
80 Lainii (mukana Nikke Ankara, Skandaali & Brädi, 2017)
Diskografia > Singlet

”Syvällä” (2008) (promo)
”Ke.La” (2008) (promo)
”Muistot elää” (mukana Raappana) (2008) (promo)
”Mä oon aina täällä” (mukana Aste, Brädi & MGI) (2008) (promo)
”Tilituli” (2009)
”Kotipolttost” (2010) (promo/streetstyle) (2010)
”Suomiwrap” (2011) (katuträkki)
”Titteleittä” (mukana Mika Tauriainen, 2011)
"Pönttö Sekasin" (2011)
”Killa Cali” (mukana Kooroc, 2012) (katuträkki)
"Älä Sano Ei" (2012)
”80 Lainii” (mukana Nikke Ankara, Skandaali & Brädi, 2017)
”Tiuku” (2017)
"Hampaat Lasiin" (mukana Mika Tauriainen, 2017)
Diskografia > Vierailijana

Brädi, Aste, Ola & Markat Takas! – Uudestaan (2009) (promo)
Aiheesta muualla

Markat Takas! Myspacessa (englanniksi)
Markat Takas! Facebook -sivustolla
Marin Hinkle

| Marin Hinkle |
| --- | --- |
 Hinkle vuonna 2011.
Henkilötiedot
Koko nimi:  Marin Elizabeth Hinkle
Syntynyt: 23. maaliskuuta 1966 (ikä 58) Dar es Salaam, Tansania
Kansalaisuus:  Yhdysvallat
Ammatti:  näyttelijä
Puoliso:  Rondall Sommer (eronnut 2024)
Lapset:  1
Aiheesta muualla
IMDb
Elonet
Marin Elizabeth Hinkle (s. 23. maaliskuuta 1966) on yhdysvaltalainen näyttelijä, joka on tunnettu Judith Harperin roolista televisiosarjassa Miehen puolikkaat.
Hinkle on sen lisäksi näytellyt teatterissa useissa näytelmissä, joihin kuuluvat esimerkiksi Circle Mirror Transformation, Electra, A Thousand Clowns ja Miss Julie. Hänen elokuvarooleihin lukeutuvat esimerkiksi Rakkaat rikkaat ystävät, Minä olen Sam, ja Karanteeni. Televisiossa hän on ollut esimerkiksi sarjoissa The Marvelous Mrs. Maisel, Once and Again, Rakkauden anatomia, Kova laki ja House.
Hinkle syntyi vuonna 1966 Tansanian suurimmassa kaupungissa Dar es Salaamissa. Hän muutti perheensä kanssa Bostoniin ollessaan nelivuotias. Hän aikoi ryhtyä balettitanssijaksi, mutta loukkasi nilkkansa 16-vuotiaana. Hän opiskeli New Yorkin yliopistossa sekä Brownin yliopistossa ja valmistui vuonna 1991. Hinkle oli naimisissa Randall Sommerin kanssa vuodesta 1997 eteenpäin, kunnes päätyivät hakemaan avioeroa syyskuussa 2023.
Aiheesta muualla

Marin Hinkle Internet Movie Databasessa. (englanniksi)
Marin Hinkle Elonetissä.
Käännös suomeksi
Mari Mantela

| Mari Mantela |
| --- | --- |

Henkilötiedot
Syntynyt: 1978 Keuruu, Suomi
Ammatti:  elokuvaohjaaja, käsikirjoittaja
Ohjaaja
Aktiivisena:  2002-
Aiheesta muualla
IMDb
Elonet
Mari Mantela (s. 1978 Keuruu) on suomalainen elokuvaohjaaja ja käsikirjoittaja.
Tausta

Mari Mantela aloitti elokuvaopinnot Helsingin ammattikorkeakoulussa, Taiteen- ja viestinnän koulutusohjelmassa, jossa suuntautui kameratekniikan ja kuvauksen opintoihin. Mantela on kuvannut lyhytelokuvia sekä dokumenttielokuvan Hallittua sattumaa. Opiskeluvuosina Mantela työskenteli kamera-assistenttina. Vuonna 2002 Mantela aloitti opinnot ohjaajalinjalla Taideteollisessa Korkeakoulussa (nykyinen Aalto-yliopisto).
Vuonna 2022 Mantela palkittiin arvostetulla Risto Jarva-palkinnolla lyhytelokuvastaan Kuinka käänsin Rabobeston kylkiasentoon. Elokuva voitti samana vuonna Helsinki International Rakkautta & Anarkiaa-festivaalin pääpalkinnon.
Ruotsin televisio SVT osti Mantelan opiskelijaelokuvan Operaatio Vieras äly (2004) ohjelmistoonsa. Vuonna 2006 Mantelan opiskelijaelokuva Lasten kesken voitti Blue Sea Film Festivalin pääpalkinnon.
Mantelan 2016 ohjaama lyhytelokuva En Autobiografi on palkittu  useilla kansainvälisillä elokuvafestivaaleilla.
Mantela on ohjannut yli 300 mainoselokuvaa kotimaassa ja kansainvälisesti, mm. Virossa, Liettuassa, Portugalissa, Kroatiassa, Isossa-Britanniassa ja Arabiemiraateissa.
Mantela on yksi MeToo-vallankumous - Miten hiljaisuus rikottiin? (Like, 2018) -kirjan kirjoittajista.
Elokuvat > Diletantti – Anu Pentik, taiteilija

Diletantti – Anu Pentik, taiteilija (2023) on henkilökuva 80 vuotta täyttäneestä tunnetusta yrittäjä ja keramiikkamuotoilija Anu Pentikistä.
Elokuvat > Kuinka käänsin Rabobeston kylkiasentoon

Kuinka käänsin Rabobeston kylkiasentoon (2021) on surrealististyylinen lyhytelokuva, joka pohjautuu pääosaa esittävän Alina Tomnikovin omaelämäkerralliseen aineistoon. Elokuva kuvaa avioelämänsä kynnyksellä olevaa naista, joka on hukannut pulssinsa ja muuttunut kultaiseksi. Nainen yrittää selvittää muutoksensa syytä.
Vuonna 2022 elokuva palkittiin Tampereen elokuvajuhlilla jaettavalla Risto Jarva-palkinnolla sekä Helsinki International Rakkautta & Anarkiaa-festivaalin pääpalkinnolla.